#  Ministru kabineta noteikumu projekta

**“Grozījumi Ministru kabineta 2011.gada 27.septembra noteikumos Nr.731 “Noteikumi par akcīzes preču apvienotā Kopienas tarifa (TARIC) nacionālajiem kodiem un to piemērošanas kārtību””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | *Euro* ieviešanas kārtības likuma 30.panta pirmā daļa, Ministru kabineta 2012.gada 27.jūnija rīkojuma Nr.282 “Par “Koncepciju par normatīvo aktu sakārtošanu saistībā ar eiro ieviešanu Latvijā”” 1.1.2.apakšpunkts un 7.1.apakšpunkts.  |
| 2. | Pašreizējā situācija un problēmas | Šobrīd spēkā esošo Ministru kabineta 2011.gada 27.septembra noteikumu Nr.731 “Noteikumi par akcīzes preču apvienotā Kopienas tarifa (TARIC) nacionālajiem kodiem un to piemērošanas kārtību” (turpmāk – Ministru kabineta 2011.gada 27.septembra noteikumi Nr.731) 1.–4.pielikumā ir noteikti akcīzes preču apvienotā Kopienas tarifa (TARIC) nacionālie kodi, kas ir balstīti uz Padomes 1987.gada 23.jūlija Regulas (EEK) Nr.2658/87 par tarifu un statistikas nomenklatūru un kopējo muitas tarifu I pielikumā noteiktajiem preču Kombinētās nomenklatūras (KN) kodiem, un akcīzes nodokļa likmes akcīzes precēm (kafijai un bezalkoholiskajiem dzērieniem, tabakas izstrādājumiem, alkoholiskajiem dzērieniem, naftas produktiem un dabasgāzei) saskaņā ar likuma “Par akcīzes nodokli” 12., 13., 14., 15., un 15.1 pantā un likuma pārejas noteikumos noteiktām prasībām, kas ir izteiktas latos.Deklarācijas par Valda Dombrovska vadītā Ministru kabineta iecerēto darbību II sadaļas 1.punkts paredz, ka Latvija plāno iekļauties eiro zonā jau 2014.gadā. Ņemot vērā, ka pēc iestāšanās eiro zonā likumīgais maksāšanas līdzeklis būs nevis lats, bet *euro*, ir nepieciešams nodrošināt tiesību aktu pielāgošanu *euro* ieviešanai LatvijāŅemot vērā minēto, nepieciešams Ministru kabineta 2011.gada 27.septembra noteikumu Nr.731 1.–4.pielikuma 4.ailē norādītās akcīzes nodokļa likmes latos izteikt *euro,* tādējādi nodrošināt minētā tiesību akta pielāgošanu *euro* ieviešanai. |
| 3. | Saistītie politikas ietekmes novērtējumi un pētījumi | Nav attiecinām |
| 4. | Tiesiskā regulējuma mērķis un būtība | Ministru kabineta noteikumu projekta mērķis ir aizstāt Ministru kabineta 2011.gada 27.septembra noteikumu Nr.731 1.–4.pielikumā noteiktās akcīzes nodokļa likmes latos ar akcīzes nodokļa likmēm *euro* ,ņemot vērā *Euro* ieviešanas kārtības likuma 6.panta otrajā daļā noteikto konvertācijas principu un izmantojot Padomes noteikto maiņas kursu no latiem uz *euro* (1 *euro* ir 0,702804 LVL). Ministru kabineta noteikumu projektā 1.–4.pielikumā izteiktās akcīzes nodokļa likmes *euro* valūtā nav personām nelabvēlīgākas par sākotnējām akcīzes nodokļa likmēm latos, kā arī nerada vērā ņemamu negatīvu ietekmi uz valsts budžetu. |
| 5. | Projekta izstrādē iesaistītās institūcijas | Nav |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar |
| 7. | Cita informācija | Saistībā ar normatīvo aktu pielāgošanu *euro* ieviešanai tiks veikti grozījumi likumā “Par akcīzes nodokli”, pārrēķinot akcīzes nodokļa likmes no latiem uz *euro,* un informācija par minētajiem pārrēķiniem tiks norādīta attiecīgā likumprojekta anotācijā. Tādējādi noteikumu projektā ir norādītas pārrēķinātās akcīzes nodokļa likmes *euro*, bet informācija par minētajiem pārrēķiniem netiek norādīta un anotācijas III sadaļa “Tiesību akta projekta ietekme uz valsts budžetu un pašvaldību budžetiem” netiek aizpildīta.Saistībā ar grozījumiem Ministru kabineta 2011.gada 27.septembra noteikumu Nr.731 1., 2., 3., un 4.pielikumā nepieciešams veikt attiecīgās izmaiņas muitas informācijas sistēmās, lai 2014.gada 1.janvārī, izlaižot ar akcīzes nodokli apliekamās preces brīvā apgrozībā, nodrošinātu tām atbilstošu akcīzes nodokļa likmes, kas izteiktas *euro* valūtā, piemērošanu saskaņā ar likuma “Par akcīzes nodokli” prasībām.  |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Personas, kas ieved ar akcīzes nodokli apliekamās preces Eiropas Savienībā un piemēro muitas procedūru – laišana brīvā apgrozībā. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Nav attiecināms |
| 3. | Tiesiskā regulējuma finansiālā ietekme | Projekts šo jomu neskar |
| 4. | Tiesiskā regulējuma nefinansiālā ietekme | Projekts šo jomu neskar |
| 5. | Administratīvās procedūras raksturojums | Projekts šo jomu neskar |
|  6. | Administratīvo izmaksu monetārs novērtējums | Projekts šo jomu neskar |
| 7. | Cita informācija | Nav |

Anotācijas III, IV, V, VI un VII sadaļa - projekts šīs jomas neskar.

Finanšu ministrs A.Vilks

04.09.2013. 13:25

591

I.Jaunmuktāne

67111412, Inga.Jaunmuktane@vid.gov.lv